Al șaselea raport Global Media Monitoring Project, lansat online pe 14 iulie 2021
Miercuri, 14 iulie 2021, începând cu ora 15:00 (CET), un colectiv de cadre didactice, cercetători și studenți ai Universității din București vor participa la evenimentul de lansare a celui de-al VI-lea raport Global Media Monitoring Project – GMMP de monitorizare a prezenței femeilor în mass-media din întreaga lume. Evenimentul va avea loc online, pe platforma Zoom.
Cea mai amplă inițiativă de cercetare și advocacy din lume privind egalitatea de gen în știri și jurnalism, al șaselea raport Global Media Monitoring Project, include date furnizate de 116 echipe naționale și acoperă 30.172 de articole publicate în ziare și pe site-urile de știri, precum și prin intermediul tweet-urilor mass-media, sau difuzate la radio și televiziune. 
[bookmark: _GoBack]Persoanele interesate de participarea la briefingul de presă de lansare a celui de-al VI-lea raport Global Media Monitoring Project – GMMP sunt rugate să se înregistreze accesând acest link.
Din partea României, la acest proiect de cercetare au participat 16 cadre didactice, cercetători și studenți ai Universității din București (Facultatea de Sociologie și Asistență Socială, Facultatea de Jurnalism și Științele Comunicării) și Institutului de Sociologie al Academiei Român. Coordonatoare a echipei este prof. univ. dr. emerit Daniela Rovența-Frumușani.
Raportul prezintă o analiză de gen asupra a ceea ce s-a schimbat, dacă este cazul, în prezența, reprezentarea și vocea subiecților și surselor din știri de la data desfășurării primului GMMP în 1995 și include date și analize privind reprezentarea de gen în știrile legate de Covid și, pentru prima dată, rolurile grupurilor autohtone, ale persoanelor cu dizabilități, ale grupurilor rasiale și ale persoanelor în vârstă din știri.
Raportul și materialul însoțitor vor fi disponibile aici în ziua lansării.
GMMP este coordonat de Asociația Mondială pentru Comunicare Creștină (WACC), un ONG global care promovează drepturile de comunicare pentru justiție socială. GMMP este un efort de colaborare între diverse organizații pentru drepturile femeilor, grupuri de bază, asociații media, organizații religioase / interconfesionale, studenți universitari și cercetători din întreaga lume. UN Women, entitatea principală a ONU în domeniul egalității de gen, a sprijinit GMMP de trei ori consecutiv din 2010.


